Engelsk avis: Gerrard kan være klar for Liverpool-comeback
«Klopp har snakket med den tidligere kapteinen mange ganger på telefonen siden han kom til Anfield forrige måned. Manageren er overbevist om at Gerrards tilstedeværelse vil heve profesjonaliteten på Melwood, Liverpools treningsfelt», skriver avisen. I vår entret Gerrard Anfield-gresset for siste gang, 17 år etter at han debuterte for klubben. Kapteinen og klubblegenden signerte for MLS-klubben LA Galaxy, og foran 44.000 tilskuere takket Gerrard for seg i Liverpool. I løpet av de siste månedene har han fått 14 kamper for sin nye klubb, og funnet veien til nettmaskene to ganger. Innen returen til England i dag skal han ha hatt samtaler med Galaxy-trener Bruce Arena, med en eventuell overgang som ett av temaene. VG+: Fetteren er Gerrards store inspirasjon (krever innlogging)Klopp mener at Gerrard vil ha en positiv innflytelse på det som skjer på Liverpools treningsfelt dersom han vender tilbake til klubben. I første omgang er det snakk om at 35-åringen skal være med på treningsøktene fram til han returnerer til USA i midten av januar, da han må tilbake for å bidra under Galaxys sesongoppkjøring. Men det skal også være en mulighet for at Gerrard returnerer «på ordentlig» og får nye minutter i Premier League . Ifølge The Independent kommer det imidlertid an på hvor mye LA Galaxy i såfall vil kreve i kroner og øre (eller dollar og cents, om du vil). Gerrard har nemlig ett år igjen av kontrakten sin med MLS-klubben, og Galaxy skal visstnok ikke være særlig ivrig på å få i stand en låneavtale. Da David Beckham var i klubben i årene mellom 2007 og 2012 hadde han to låneperioder hvor han spilte i Milan. En slik avtale skal ikke være særlig aktuell i Gerrards tilfelle. Les også: Man lager dem ikke som Steven Gerrard lengerGerrard, som lander i London i morgentimene i dag, skal være godt i gang med å forhøre seg med familie og venner for å få dere synspunkt på en eventuell retur til Liverpool - selv om det bare er for å trene med klubben. Han skal visstnok trives godt i USA, men savner både Liverpool og nivået i engelsk fotball. Liverpool, som per nå ligger på en åttendeplass i Premier League, møter Crystal Palace kommende helg. Ifølge The Independent skal Gerrard være tilstede på tribunen under denne kampen, for deretter å gjennomføre møter med Klopp kommende uke. Der vil de diskutere muligheten for at 35-åringen trener med Liverpool gjennom de neste par vintermånedene, samt kanskje også bidrar inn mot klubbens trenerteam - eller om en eventuell overgang kan bli aktuell. Les også: Gerrard: – Kunne blitt dersom Liverpool hadde tilbudt trenerrolle
Ifølge den anerkjente britiske avisen The Independent lander Steven Gerrard (35) i dag på britisk jord, klar for samtaler med Liverpool-manager Jürgen Klopp (48) om en mulig retur til klubben.